**Z A P I S N I K**

**49.** sjednice Školskog odbora Gimnazije „Matija Mesić“, Slavonski Brod, održane **12. srpnja** 2017. godine u prostorijama Škole s početkom u 8 sati.

Nazočni članovi: Mirjana Stanić, Andrea Sertić, Dubravka Pitlović, Anita Holub i Lidija Blažević

Nenazočni članovi: Daria Pinjuh-Budisavljević

Ostali nazočni: v. d. ravnatelja Zlatko Markovinović i tajnica Gorana Lavrenčić

Predsjednica Školskog odbora Mirjana Stanić je pozdravila nazočne i obavijestila ih da je član Školskog odbora Zlatko Markovinović, nakon što je imenovan vršiteljem dužnosti ravnatelja, zatražio razrješenje od članstva u Školskom odboru od tijela koje ga je imenovalo. Nadležno tijelo još nije imenovalo svog novog predstavnika u Školski odbor.

Predsjednica Školskog odbora je utvrdila da je na sjednici nazočan potreban broj članova za pravovaljano odlučivanje i za sjednicu je predložila sljedeći

DNEVNI RED

1. Usvajanje zapisnika 48. sjednice Školskog odbora
2. Donošenje Odluke o razrješenju vršitelja dužnosti ravnatelja i imenovanju ravnatelja Gimnazije „Matija Mesić“, Slavonski Brod
3. Zahtjev za mirovanje radnog odnosa
4. Razno

Dnevni red sjednice jednoglasno je prihvaćen.

**Ad 1.**

Na zapisnik 48. sjednice Školskog odbora nije bilo primjedbi pa je isti jednoglasno usvojen.

**Ad 2.**

PredsjednicaŠkolskog odbora Mirjana Stanić još jednom je ukratko podsjetila članove Školskog odbora kako je tekao postupak izbora ravnatelja po natječaju raspisanom 5. travnja 2017. godine.

Nakon provedenog natječajnog postupka na sjednici Školskog odbora održanoj 2. svibnja 2017. godine većinom glasova donesena je odluka o izboru kandidata Zlatka Markovinovića za ravnatelja škole te je sva potrebna dokumentacija dostavljena ministru na prethodnu suglasnost. Po zaprimanju dokumentacije Ministarstvo znanosti i obrazovanja je uputilo Prosvjetnu inspekciju da obavi uvid u postupak izbora ravnatelja. Prosvjetna inspekcija je nakon obavljenog uvida izdala Rješenje kojim zabranjuje imenovanje Zlatka Markovinovića ravnateljem Škole jer postupak izbora ravnatelja premana natječaju objavljenom 5. travnja 2017. godine u dnevnom tisku „Večernji list“ nije proveden u skladu s odredbama Statuta škole.

Budući da je Rješenjem Prosvjetne inspekcije bilo zabranjeno imenovanje Zlaka Markovinovića ravnateljem škole i da se o žalbi na isto čekalo rješenje Ministarstva, Školski odbor je na prethodnoj sjednici imenovao Zlatka Markovinovića vršiteljem dužnosti ravnatelja. Predsjednica je zatim upoznala nazočne sa rješenjem Ministarstva koje je u školu pristiglo 10. srpnja 2017. godine. Rješenjem Ministarstva se poništava rješenje Prosvjetne inspekcije, a u obrazloženju se navodi da odluka o izboru nije donesena suprotno odredbama Zakona o odgoju i obrazovanju u osnovnoj i srednjoj školi i Statuta Gimnazije.

Tajnica je izvijestila nazočne da su joj u telefonskom razovoru nadležni iz pravne službe ministarstva i prosvjetne inspekcije potvrdili da Školski odbor treba donijeti odluku o imenovanju ravnatelja jer je cjelokupni prethodni postupak obavljen na propisani način, odnosno da se, također, može smatrati da ministar nije uskartio prethodnu suglasnost izabranom kandidatu. Nakon kraće rasprave prvo je jednoglasno donesena

ODLUKA

o razrješenju vršitelja dužnosti ravnatelja škole

1. Zlatko Markovinović razrješava se dužnosti vršitelja dužnosti ravnatelja škole s 12. srpnjem

2017. godine.

2. Odluka stupa na snagu danom donošenja.

Nakon odluke o razrješenju jednoglasno je donesena

ODLUKA

o imenovanju ravnatelja Gimnazije „Matija Mesić“

1. Zlatko Markovinović, dipl. matematičar smjer informatika imenuje se ravnateljem Gimnazije

„Matija Mesić“, Slavonski Brod, na vrijeme od pet (5) godina, s danom **13. srpnja 2017.**

godine.

2. Predsjednica Školskog odbora s imenovanim ravnateljem sklopit će Ugovor o radu na

određeno vrijeme od pet godina u punom radnom vremenu.

3. Odluka stupa na snagu danom donošenja.

**Ad 3.**

Nakon što je na prethodnoj sjednici imenovan vršiteljem dužnosti ravnatelja, Zlatko Markovinović je zatražio mirovanje Ugovora o radu za poslove nastavnika informatike i satničara dok obavlja poslove vršitelja dužnosti ravnatelja škole. Budući da je na današnjoj sjednici imenovan ravnateljem škole, sada je zatražio mirovanje navedenog Ugovora o radu za vrijeme trajanja mandata ravnatelja.

Kako se radi o zakonskoj mogućnosti propisanoj člankom 128. Zakona o odgoju i obrazovanju u osnovnoj i srednjoj školi i člankom 80. Statuta gimnazije, Školski odbor je jednoglasno donio sljedeću

O D L U K U

o mirovanju ugovora o radu

1. **Zlatku Markovinoviću,** dipl. matematičaru smjer informatika, imenovanom ravnateljem Gimnazije „Matija Mesić“, Slavonski Brod, mirovat će ugovor o radu KLASA: 112-04/01-01/15, URBROJ: 2178/01-11-03-01-41, sklopljen 15. lipnja 2001. godine na neodređeno vrijeme na poslovima nastavnika informatike i satničara.

**Navedeni Ugovor o radu mirovat će do prestanka mandata, odnosno dok imenovani obavlja poslove ravnatelja**.

2. Zlatko Markovinović**,** dipl. matematičar smjer informatika ima pravo vratiti se na poslove nastavnika informatike i satničara u roku 30 dana od dana prestanka obavljanja ravnateljskih poslova, u suprotnom mu prestaje radni odnos.

3. Ova odluka stupa na snagu danom donošenja, a primjenjuje se od **13. srpnja 2017.** godine.

**Ad 4.**

Predsjednica Školskog odbora upoznala je nazočne sa zapisnikom prosvjetne inspekcije o obavljenom inspekcijkom nadzoru 30. lipnja 2017. godine. Nadzor je potaknut podneskom koji sadrži prigovor na neprimanje u radni odnos nastavnika informatike.

Po obavljenom nadzoru viša prosvjetna inspektorica konstatirala je da inspekcijskim nadzorom nisu utvrđene nepravilnosti na osnovi kojih bi bile poduzimane mjere prema Zakonu o prosvjetnoj inspekciji.

Sjednica je završila u 8,40 sati.

Zapisnik napisala: Predsjednica Školskog odbora:

Gorana Lavrenčić, dipl. iur. Mirjana Stanić, prof.